《未果赋此志怀兼呈同游诸君 其一》
明代·韩晟

君携胜果托仙踪，胜事今回四百峰。白日羽翰迷葛令，青天张宴馔茅容。

櫜鞬不作人间色，石匣长骄世外封。我亦十年远蜡屐，恐令猿鹤怨周颙。

作者简介：韩晟，字寅仲。博罗人。鸣金长子。明神宗万历十九年（一五九一）举人，授浙江遂安令，解组归，隐城东别墅。有《书云台稿》、《雁木稿》、《燕市稿》诸集。清乾隆《博罗县志》卷一二、道光《广东通志》卷七五。